Cara Maulah dan Manikmati Kalangkala
Kaya apa maulah kalangkala bisa manjadi makanan enak, jadi palangkap lauk-pauk mangawani nasi?
Pilihlah buah kalangkala nang sudah cukup tuha, buang kalupaknya, banyak kira-kira-kira 30-40 butir. Basuh sampai barasih, masukkan ke dalam panci, lalu tumpahi banyu panas nang sadang manggurak, kira-kira satangah panci.
Masukkan sadikit uyah lawan hirisan-hirisan bawang habang. Baik jua dibuati 2-3 bigi lumbuk habang atawa lumbuk rawit panambah salera. Tukupi panci itu, diamkan 10 atawa 12 jam sahingga buah itu matang dan ampuk.
Imbah itu, maka siaplah sudah buat dinikmati, gasan lauk makan kaluarga. Saat dimakan, kulit buahnya nang nipis itu dibuang lawan bigi-biginya. Biji kalangkala ini tunggal sabigiannya. Kawa dijadikan ubat panyakit bisul atawa sakit parut.
Citarasa buah kalangkala asinan ini cukup gurih wan nyaman, mirip rasanya buah alpukat. Tapi kalangkala labih nikmat kalu dimakan basama-sama iwak paisan patin, sambalnya limau kuit, nasinya baras karangdukuh. Nah…. Makan dua piring sambil bakibah, ya… parut kanyang, tapaksa malunggari ikat pinggang. Y
Sumber: Kalangkala Musti Gugur Ka Banyu, Anggaraini Antemas
bjn_Latn bjn_Latn bjn_Latn bjn_Latn bjn_Latn bjn_Latn bjn_Latn